b'\n_START_ARTICLE_\nLeonid Markelov\n_START_PARAGRAPH_\nLeonid Igorevit\xc5\xa1 Markelov (ven. \xd0\x9b\xd0\xb5\xd0\xbe\xd0\xbd\xd0\xb8\xd0\xb4 \xd0\x98\xd0\xb3\xd0\xbe\xd1\x80\xd0\xb5\xd0\xb2\xd0\xb8\xd1\x87 \xd0\x9c\xd0\xb0\xd1\x80\xd0\xba\xd0\xb5\xd0\xbb\xd0\xbe\xd0\xb2, s. 25. toukokuuta 1963 Moskova) on Ven\xc3\xa4j\xc3\xa4\xc3\xa4n kuuluvan Marin tasavallan p\xc3\xa4\xc3\xa4mies (2001-2017). Markelov on ven\xc3\xa4l\xc3\xa4inen, ja koulutustaustaltaan puolustusministeri\xc3\xb6n alaisesta Puna-armeijan instituutista valmistunut juristi._NEWLINE_Markelov oli Ven\xc3\xa4j\xc3\xa4n liberaalidemokraattisen puolueen j\xc3\xa4sen ja \xc3\xa4\xc3\xa4rikansallismielisen Vladimir \xc5\xbdirinovskin kannattaja. Merkelov p\xc3\xa4\xc3\xa4si duumaan yhdeksi kaudeksi 1990-luvun alkupuolella. Liike-el\xc3\xa4m\xc3\xa4n puolella h\xc3\xa4n nousi suuren Rosgostrah-vakuutusyhti\xc3\xb6n varapresidentiksi._NEWLINE_Vuonna 2000 Markelov voitti Marin tasavallan presidentinvaalit massiivisen mainoskampanjan avulla. Muun muassa Euroopan parlamentti ja monet ihmisoikeusj\xc3\xa4rjest\xc3\xb6t ovat kritisoineet Markelovin hallintoa omassa tasavallassaan v\xc3\xa4hemmist\xc3\xb6n\xc3\xa4 el\xc3\xa4vien marien kansallisesta sorrosta ja marien kulttuuriel\xc3\xa4m\xc3\xa4n tukahduttamisesta. Mareihin kohdistuvista pahoinpitelyist\xc3\xa4, uhkailusta ja jopa murhista on tullut arkip\xc3\xa4iv\xc3\xa4\xc3\xa4 Markelovin hallintokaudella._NEWLINE_Joulukuussa 2004 Markelov valittiin uudelle presidenttikaudelle valtapuolue Yhten\xc3\xa4isen Ven\xc3\xa4j\xc3\xa4n ehdokkaana, Vladimir Putinin tukemana. Vuoden 2009 lopussa presidentti Medvedev esitti (tuolloin voimassa olleen Ven\xc3\xa4j\xc3\xa4n lains\xc3\xa4\xc3\xa4d\xc3\xa4nn\xc3\xb6n mukaisesti) tasavallan parlamentille Merkelovin valitsemista kolmanneksi kaudeksi. T\xc3\xa4t\xc3\xa4 ennen paikallista lains\xc3\xa4\xc3\xa4d\xc3\xa4nt\xc3\xb6\xc3\xa4 oli muutettu niin, ett\xc3\xa4 presidentin toimikausi muuttui viisivuotiseksi. Tammikuussa 2010 Markelov aloitti kolmannen kautensa Marin tasavallan johdossa._NEWLINE_06 huhtikuu 2017 Ven\xc3\xa4j\xc3\xa4n presidentti Vladimir Putin on hyl\xc3\xa4nnyt johtaja Marin tasavalta Leonid Markelov, joka erosi omasta pyynn\xc3\xb6st\xc3\xa4\xc3\xa4n .'